Diari Oficial de la Generalitat Valenciana


Sumari del DOGV 6257, del 30-04-2010 (2010/4271)

Informació pública del projecte d'ocupació directa per a l'ampliació dels IES mare de Déu del Remei, Leonardo da Vinci i viaris adjacents.
------------------------------------------------------------------------------------------------------------------------------------------

### Dades del document

Número de DOGV
:   6257

Data del DOGV
:   30-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4271


Data del document
:   12-04-2010

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública del projecte d'ocupació directa per a l'ampliació dels IES mare de Déu del Remei, Leonardo da Vinci i viaris adjacents. [2010/4271]  
El delegat d'Urbanisme, amb data 12 d'abril de 2010, ha dictat la resolució següent:  
«Decret. Sobre l'exposició pública del projecte d'ocupació directa per a l'ampliació dels IES Mare de Déu del Remei, Leonardo Da Vinci i viaris adjacents.   
He examinat l'expedient a què es refereix l'epígraf que precedeix, els antecedents, raonaments i normes legals aplicables del qual figuren, resumits, a continuació.  
1. El Pla Especial Bulevard Nord, aprovat definitivament el 4 de febrer de 2005, va introduir en el Pla General Municipal d'Ordenació, entre altres, les modificacions següents: obertura de dos nous viaris en prolongació dels carrers Parcent i Doctor Claramunt, i augment de la superfície de la parcel·la docent (E/D) del Centre de Formació Professional Mare de Déu del Remei i de l'Institut d'Ensenyament Secundari Leonardo Da Vinci.  
Amb l'objecte d'adquirir el sòl de titularitat privada destinat a les dotacions públiques que s'acaben d'esmentar, el Departament Tècnic de Gestió Urbanística ha redactat el «projecte d'ocupació directa per a l'ampliació dels IES Mare de Déu del Remei, Leonardo Da Vinci i viaris adjacents».   
L'ocupació directa consisteix en una tècnica de gestió urbanística, que permet obtindre anticipadament el sòl destinat a dotacions públiques, tant de la xarxa primària o estructural com de la xarxa secundària, en qualsevol classe de sòl. Concretament, consisteix en l'«obtenció de terrenys afectes pel planejament a dotacions públiques, per mitjà del reconeixement al seu titular del dret a integrar-se en una unitat d'execució amb excés d'aprofitament real». (art. 187.2 de la Llei 16/2005, de 30 de desembre, Urbanística Valenciana).  
La declaració d'utilitat pública, així com la necessitat d'ocupació dels béns inclosos en la relació d'afectats, està implícita en l'aprovació del Pla Especial Bulevard Nord.   
2. En el projecte d'ocupació es descriu la relació de terrenys i propietaris afectats, l'aprofitament urbanístic corresponent a cada un d'ells i la unitat d'execució en què han de fer-se efectius tals aprofitaments.  
3. L'article 187 de la Llei Urbanística Valenciana i el 439 del Reglament d'Ordenació i Gestió Territorial i Urbanística estableixen el procediment per al desenvolupament d'actuacions urbanístiques per mitjà d'ocupació directa, que consta dels tràmits següents:   
a) Publicació en el Diari Oficial de la Comunitat Valenciana de la relació de terrenys a ocupar, els seus propietaris, l'aprofitament que correspon a cada un d'ells i la unitat o unitats d'execució en què hagen d'integrar-se.  
b) Notificació als qui consten com a titulars de drets inscrits en el registre de la propietat, atorgant-los un termini d'audiència d'un mes.  
c) Sol·licitud al registre de la propietat del certificat de domini i càrregues de les finques afectades i la pràctica dels assentaments que corresponguen.  
d) L'ocupació es durà a terme transcorregut el termini d'un mes des de la notificació i, en aquest moment, s'alçarà la corresponent acta.   
e) Expedició per l'administració actuant d'un certificat amb el contingut de l'acta d'ocupació a favor de cada propietari. Una còpia d'aquesta, juntament amb un plànol, es remetrà al registre de la propietat, a l'efecte de la inscripció de la superfície ocupada a nom de l'Ajuntament i de l'obertura de foli registral corresponent a l'aprofitament urbanístic.   
S'adverteix que ni la Llei Urbanística Valenciana ni el Reglament que la desplega exigeixen l'aprovació municipal del document que ha de ser objecte d'exposició i audiència. No obstant això, es considera procedent la seua aprovació per la Junta de Govern Local una vegada conclosos aquests tràmits, ja que la Llei 57/2003, de 16 de desembre, de Mesures per a la Modernització del Govern Local, atorga a aquest òrgan la competència per a l'aprovació dels instruments de gestió. A més, si es presenten al·legacions ha d'haver-hi necessàriament un acte administratiu per a contestar-les. I, en tot cas, cal un acte d'aquesta naturalesa davant del qual els interessats puguen interposar els recursos que consideren oportuns, per a no generar indefensió.   
4. L'alçament de les actes d'ocupació produeix la transmissió a l'Ajuntament de la titularitat del sòl i la reserva a favor del propietari originari. També legitima l'inici de les obres públiques (art. 440 ROGTU), i constitueix títol suficient perquè el titular dels terrenys ocupats puga fer valdre els seus drets en la unitat d'execució a què es transfereix el seu aprofitament.   
La competència per a adoptar aquesta resolució correspon a l'Alcaldia Presidència, de conformitat amb el que preveu l'article 124.ñ de la Llei Reguladora de les Bases del Règim Local, d'acord amb la Llei 57/2003, de 16 de desembre, de Mesures per a la Modernització del Govern Local i, per la seua delegació del dia 29 de març de 2010, al delegat d'Urbanisme.   
En virtut del que s'ha exposat, resolc:  
Primer. Sotmetre a exposició pública, pel termini d'un mes, el «projecte d'ocupació directa per a l'ampliació dels IES Mare de Déu del Remei, Leonardo Da Vinci i viaris adjacents», que conté les dades, paràmetres i condicions següents:   
A) Relació de béns i drets afectats:  
Parcel·la número 1. Sòl urbà que és part de les parcel·les cadastrals números 82303M888843934996TM i 0292873FN3384Y4039ZA; procedix de la finca número 6080 (anteriorment núm. 80127), inscrita en el Registre de la Propietat número 8 d'Alacant, llibre 121, foli 176, tom 121, de cabuda superficial segons registre de 109425,50 m², la titularitat de la qual la té pel que fa a la totalitat del ple domini: Saprosin Promocions, SL, amb CIF I16583507, situada en la partida dels Àngels -hui partida de Villafranqueza-. L'afecció o ocupació és parcial; el seu destí és viari públic i ocupa una superfície de 4265 m², té una forma trapezoïdal de 24 metres d'ample que formarà part del viari situat a l'oest de l'ampliació de l'Institut d'Ensenyament Secundari Leonardo Da Vinci.  
Els seus límits són els següents:  
Nord, amb la mateixa finca de la qual procedix, en una línia de 24 m aproximadament -coincident amb el límit de sòl urbà-.  
Sud-est, amb el tram de l'històric camí públic denominat dels Àngels a Villafranqueza, en una línia de 56,43 m aproximadament -el traçat de la qual igualment passarà a formar part de viari-.  
Est, amb parcel·la número 2 d'aquest projecte destinada a equipament docent, en una línia recta de 152,18 m aproximadament.   
Oest, amb la resta de la finca de procedència, en una línia recta de 203,24 m aproximadament.  
Parcel·la número 2. Sòl urbà que és part de les parcel·les cadastrals números 46367G129179771483IA i 2171317KN0875W8803DR; procedix de la finca número 6080 (anteriorment núm. 80297), inscrita en el registre de la propietat número 8, d'Alacant, llibre 121, foli 176, tom 121, de cabuda superficial segons registre de 109425,50 m², la titularitat de la qual la té pel que fa a la totalitat del ple domini: Saprosin Promocions, SL, amb CIF B80982882, situada en la partida dels Àngels -hui partida de Villafranqueza-. L'afecció o ocupació és parcial; el seu destí és equipament docent i ocupa una superfície de 4242 m², té una forma irregular i formarà part de l'illa d'ampliació dels instituts d'ensenyament secundari.  
Els seus límits són els següents:  
Nord, amb la mateixa finca de la qual procedix, en una línia de 39,11 m aproximadament -coincident amb el límit de sòl urbà-.  
Sud-est, amb tram de l'històric camí públic denominat dels Àngels a Villafranqueza, en una línia trencada de 160,55 m aproximadament -el traçat de la qual igualment passarà a formar part de l'equipament docent-.  
Oest, amb parcel·la número 1 d'aquest projecte destinada a viari públic, en una línia recta de 152,18 m aproximadament.  
Parcel·la número 3. Sòl urbà que és part de la parcel·la cadastral número 10553J444972876558LZ; procedix de la finca número 3086, inscrita en el Registre de la Propietat número 4, d'Alacant, llibre 55, foli 186, tom 2950, de cabuda superficial segons registre de 49482,31 m², la titularitat de la qual la té pel que fa a la totalitat del ple domini: Saprosin Promocions, SL, amb CIF F11681758, situada en el paratge Ametlerar, Villafranqueza -hui terme d'Alacant-. L'afecció o ocupació és parcial; el seu destí és equipament docent i ocupa una superfície de 8142 m², té una forma irregular i formarà part de l'illa d'ampliació dels instituts d'ensenyament secundari.   
Els seus límits són els següents:  
Nord, amb la mateixa finca de la qual procedix, en una línia de 179,69 m aproximadament -coincident amb el límit de sòl urbà-.   
Sud, en una part amb la tanca que la separa del terreny de domini públic ocupat pels instituts d'ensenyament, en una línia de 73,86 m aproximadament; en una altra part amb la finca registral número 1279, en una línia trencada de 42,31 i 46,63 m aproximadament - coincident amb la parcel·la número 5 d'aquest projecte destinada a equipament docent-.  
Est, amb parcel·la número 4 d'aquest projecte destinada a viari públic, en una línia recta de 44,41 m aproximadament.   
Oest, amb la tanca que la separa del terreny de domini públic ocupat pels instituts d'ensenyament, en una línia trencada de 33,46 i 65,34 m aproximadament.  
Càrregues vigents, segons notes registrals:  
Per trasllat de la finca número 4/1375, assentament 1, tom 440, llibre 29, foli 66, data 6 de desembre de 1909, servitud d'aqüeducte i de pas, per a la conservació i manteniment de séquia a favor d'una finca d'Evaristo Manero Pineda.  
Parcel·la número 4. Sòl urbà que és part de la parcel·la cadastral número 12416L365824006204YS; procedix de la finca número 3086, inscrita en el Registre de la Propietat número 4, d'Alacant, llibre 55, foli 186, tom 2950, de cabuda superficial segons registre de 49729,31 m², la titularitat de la qual la tenen amb caràcter privatiu pel que fa a les següents parts indivises de ple domini la titularitat de les quals la té pel que fa a la totalitat del ple domini: Saprosin Promocions, SL, amb CIF S73113987, situada en el paratge Ametlerar, Villafranqueza -hui terme d'Alacant-. L'afecció o ocupació és parcial; el seu destí és viari públic i ocupa una superfície de 1136 m², té una forma trapezoïdal de 24 metres d'ample que formarà part del viari situat a l'est de l'ampliació de l'institut d'ensenyament.   
Els seus límits són els següents:  
Nord i est, amb la mateixa finca de la qual procedix, en dues línies rectes de 24 i 50,27 m aproximadament respectivament -coincident amb el límit de sòl urbà-.  
Sud, amb la parcel·la número 6 d'aquest projecte destinada a viari públic -procedent de la finca registral número 1279-, en una línia recta de 24,70 m aproximadament.  
Oest, amb la parcel·la número 3 d'aquest projecte provinent de la mateixa finca registral i destinada a equipament docent, en una línia recta de 44,41 m aproximadament.  
Càrregues vigents, segons notes registrals:  
Per trasllat de la finca número 4/1375, assentament 1, tom 440, llibre 29, foli 66, data 6 de desembre 1909, servitud d'aqüeducte i de pas, per a la conservació i manteniment de séquia a favor d'una finca d'Evaristo Manero Pineda.  
Parcel·la número 5. Sòl urbà que és part de la parcel·la cadastral número 26750O203716705806JQ; procedix de la finca número 1279, inscrita en el Registre de la Propietat número 4 d'Alacant, llibre 44, foli 219, tom 2627, de cabuda superficial segons registre de 13768 m², la titularitat de la qual la tenen les parts següents:  
Álvaro Manteca Rodríguez, el 76% del ple domini amb caràcter privatiu. Evaristo  
José Luis Manteca Pérez i María de la Blanca López Urrutia Espinosa, el 24% del ple domini amb caràcter de guanys.  
Situada a la partida de la Creu, anomenada també Ametlerar, Villafranqueza -hui terme d'Alacant-. L'afecció o ocupació és parcial; el seu destí és equipament docent i ocupa una superfície de 2700 m², té una forma irregular i formarà part de l'illa d'ampliació de l'institut d'ensenyament.  
Els seus límits són els següents:  
Nord-oest i nord, amb la finca registral número 3086, en una línia trencada de 42,31 i 46,63 m aproximadament, respectivament -que coincideix amb la parcel·la número 3 d'aquest projecte destinada a equipament docent-.  
Sud, en una part amb la tanca que la separa del terreny de domini públic ocupat pels instituts d'ensenyament, en una línia de 67,68 m aproximadament; en una altra part amb terreny de domini públic destinat a l'ampliació de l'illa dels instituts d'ensenyament en una línia de 7,51 m aproximadament.  
Est, amb parcel·la número 6 d'aquest projecte destinada a viari públic -procedent també de la finca registral número 1279-, en una línia recta de 52,32 m aproximadament.  
Càrregues vigents, segons notes registrals:  
Subjecta a declaració d'indivisibilitat.  
Dret de superfície a favor de Veconse, SL, per un termini de 25 anys, a comptar des de la data de l'acta de la posada en funcionament de l'estació de servei projectada, concedida per la Conselleria d'Indústria de la Generalitat Valenciana o organisme competent.  
Cessió parcial dret de superfície. Veconse cedeix parcialment el seu dret de superfície a favor de Repsol Comercial de Productes Petrolífers, SA, sobre 5000 metres quadrats, que corresponen a una quota indivisa de 37/100 parts, l'ús de la qual es concreta en cinc mil metres quadrats.  
Parcel·la número 6. Sòl urbà que és part de les parcel·les cadastrals números 37460G317605600962MK i 526417137AT10X; procedent de la finca número 1279, inscrita en el Registre de la Propietat número 4, d'Alacant, llibre 44, foli 219, tom 2627, de cabuda superficial segons registre de 13301 m², la titularitat de la qual la tenen les parts següents:  
Álvaro Manteca Rodríguez, el 76% del ple domini amb caràcter privatiu.  
José Luis Manteca Pérez i María de la Blanca López Urrutia Espinosa, el 24% del ple domini amb caràcter de guanys.   
Situada a la partida de la Creu, anomenada també Ametlerar, Villafranqueza -hui terme d'Alacant-. L'afecció o ocupació és parcial; el seu destí és viari públic i ocupa una superfície de 1319 m², té una forma trapezoïdal de 24 metres d'ample que formarà part del viari situat a l'est de l'ampliació de l'institut d'ensenyament.   
Els seus límits són els següents:  
Nord, amb parcel·la número 4 d'aquest projecte destinada a viari públic -procedent de la finca registral número 3086-, en una línia recta de 24,70 m aproximadament.   
Sud, amb terreny de domini públic pertanyent a la parcel·la cadastral número 9408304YH1590G que en el futur passarà a formar part de viari públic, en una línia de 20,95 m aproximadament.   
Est, amb la resta de la finca de procedència, en una línia recta de 57,74 m aproximadament -que coincideix amb el límit de sòl urbà-.  
Oest, amb parcel·la número 5 d'aquest projecte destinada a equipament docent -procedent també de la finca registral número 1279-, en una línia recta de 52,32 m aproximadament.  
Càrregues vigents, segons notes registrals:  
Subjecta a declaració d'indivisibilitat.  
Dret de superfície a favor de Veconse, SL, per un termini de 25 anys, a comptar des de la data de l'acta de la posada en funcionament de l'estació de servei projectada, concedida per la Conselleria d'Indústria de la Generalitat Valenciana o organisme competent.  
Cessió parcial dret de superfície. Veconse cedeix parcialment el seu dret de superfície a favor de Repsol Comercial de Productes Petrolífers, SA, sobre 5000 metres quadrats, que corresponen a una quota indivisa de 37/100 parts, l'ús de la qual es concreta en cinc mil metres quadrats.  
B) Aprofitament urbanístic del sòl   
  
C) Unitat d'execució en què ha de fer-se efectiu l'aprofitament: unitat d'execució número 1 (única) del sector PE APA/9, Vistahermosa.  
Segon. Publicar un edicte amb el contingut d'aquesta resolució en el Diari Oficial de la Comunitat Valenciana.   
Tercer. Notificar individualment la resolució als titulars dels béns i drets afectats, i concedir-los un termini d'audiència d'un mes. A la notificació s'adjuntarà una còpia del document sotmés a aquest tràmit.  
Quart. Sol·licitar al Registre de la Propietat un certificat de domini i càrregues de les finques afectades i la pràctica dels assentaments que corresponguen.  
Cinqué. Notificar, així mateix, la resolució a la mercantil societat Bancaja Habitat, SL, adjudicadora del Programa d'Actuació Integrada del Pla Parcial del Sector PE/APA-9, Vistahermosa, del Pla General Municipal d'Ordenació d'Alacant, i comunicar-la al Departament Tècnic de Gestió i al Departament Econòmic, ambdós de la Gerència Municipal d'Urbanisme.»  
Es publica perquè en prengueu coneixement, de conformitat amb el que disposen els articles 187 de la Llei Urbanística Valenciana i 439 del Reglament d'Ordenació i Gestió Territorial i Urbanística; es fa saber que l'expedient es troba exposat al públic a l'Oficina d'Informació Urbanística, sítia a la plaça de Sant Cristòfol, número 14, on podrà ser examinat, i que, durant l'indicat termini, es poden presentar al·legacions.   
Alacant, 12 d'abril de 2010.- El delegat d'Urbanisme: Alfonso Mendoza Quesada. El vicesecretari: Germán Pascual Ruiz-Valdepeñas.